Фінансавыя ліміты прымушалі стваральнікаў выкручвацца, як толькі было магчыма. Так, для прыкладу, замест кальчуг выкарыстоўваліся світэры, пакрытыя срэбнай фарбай. А ўсе замкі, якія з’яўляюцца ў фільме, гэта адзін і той жа шатландскі замак Дун, проста зняты пад рознымі ракурсамі. Не было грошаў, каб набыць коней для рыцараў. Адсюль і ідэя грукаць какосамі — гук павінен быў імітаваць цокат конскіх капытоў. Практычна ўсе значныя ролі ў фільме былі выкананыя шасцёркай. Больш за ўсіх быў запатрабаваны Майкл Пэйлін, які пераўвасобіўся ў 9 (!) персанажаў.